b'\n_START_ARTICLE_\nJungtini\xc5\xb3 Taut\xc5\xb3 valiutos ir finans\xc5\xb3 konferencija\n_START_PARAGRAPH_\nJungtini\xc5\xb3 Taut\xc5\xb3 valiutos ir finans\xc5\xb3 konferencija (United Nations Monetary and Financial Conference), arba Breton Vudso konferencija (Bretton Woods conference), buvo 730 delegat\xc5\xb3 i\xc5\xa1 vis\xc5\xb3 44 s\xc4\x85jungini\xc5\xb3 valstybi\xc5\xb3 susirinkimas, vyk\xc4\x99s Mount Washington vie\xc5\xa1butyje, esan\xc4\x8diame Breton Vudse, Naujajame Hemp\xc5\xa1yre (JAV). Konferencijos tikslas\xc2\xa0\xe2\x80\x93 sureguliuoti tarptautin\xc4\x99 valiutos ir finans\xc5\xb3 tvark\xc4\x85, kai tik pasibaigs Antrasis pasaulinis karas._NEWLINE_Konferencija vyko nuo 1944 met\xc5\xb3 liepos 1 iki liepos 22 dienos. Susitikimo metu buvo pasira\xc5\xa1yti susitarimai \xc4\xafkurti Tarptautin\xc4\xaf Vystymo ir Pl\xc4\x97tros Bank\xc4\x85, Tarptautin\xc4\xaf valiutos fond\xc4\x85._NEWLINE_Konferencijos metu buvo pasira\xc5\xa1ytas Breton Vudso valiut\xc5\xb3 kurso sistemos valdymo planas, kuris veik\xc4\x97 iki XX am\xc5\xbeiaus 8-ojo de\xc5\xa1imtme\xc4\x8dio prad\xc5\xbeios.'